มีเพศสัมพันธุ์ประมาณ14วันแล้วอยู่ๆก็ปัสสาวะ​แสบร้อน เกี่ยวข้อง​กันไหมครับไม่มีหนองนะครับ
สวัสดีค่ะ อาการแสบร้อนขณะปัสสาวะในเพศชาย อาจมีสาเหตุมาจาก ทางเดินปัสสาวะอักเสบหรือติดเชื้อเช่นตรงบริเวณท่อปัสสาวะ โดยหากเกิดในเพศชาย มักสัมพันธ์กับโรคติดต่อทางเพศสัมพันธ์ สาเหตุอื่นๆเช่น กระเพาะปัสสาวะอักเสบ กรวยไตอักเสบ มีนิ่วในทางเดินปัสสาวะโดยถ้าแสบร้อนขณะปัสสาวะ ร่วมกับมีสารคัดหลั่งจากท่อปัสสาวะหนองจะนึกถึงภาวะหนองในได้มาก แต่หากยังไม่มีหนองไหลออกมา ก็อาจจะยังบอกได้ยาก อาจต้องได้รับการตรวจร่างกายเพิ่มเติม หรือนำสารคัดหลั่งจากท่อปัสสาวะไปตรวจเพิ่มเติม ร่วมกับตรวจคัดกรองหาโรคติดต่อทางเพศสัมพันธ์ต่างๆทางปัสสาวะหรือเลือดไปด้วย ถ้ายังมีอาการผิดปกติต่อเนื่อง จึงควรไปพบแพทย์ในเบื้องต้น ควรดื่มน้ำมากๆ ไม่กลั้นปัสสาวะ และงดการมีเพศสัมพันธ์ไปก่อน